Benediktus Biskop

Benediktus Biskop (Northumbria, om 628 hinne – Wearmouth, 12 jannewaris 690) wie in Ingelske kleasterstichter en hillige. Hy kaam út in aadlike Angelsaksyske famylje.

Yn syn jeugd hâlde er in protte ta oan it hof fan kening Oswiu fan Northumbria. Doe't Benediktus 25 jier wie makke er de earste fan syn fiif beafearten nei Rome. Nei't er werom kaam wie yn Ingelân, begûn er op safolle mooglik plakken de Roomske riten yn te fieren. 

Doe't er yn 668 wer yn Rome wie, waard er troch paus Vitalianus beneamd as ien fan de adviseurs fan de nije aartsbiskop fan Canterbury, Teodorus; dat hat er twa jier west.

Op syn beafearten (benammen op de fyfde en lêste) garre er ferskate skilderijen, boeken en relikwyen foar de troch himsels stifte Abdij fan Wearmouth-Jarrow. Teffens brocht er mitselders en glêzeniers mei nei Ingelân. Benediktus joech de oanset ta it bouwen fan stiennen tsjerken yn Ingelân en liet yn syn kleasters Roomske gesangen oanleare. 

De lêste trije jier fan syn libben wie er siik moast er op bêd bliuwe. Hy droech syn sykte tige geduldich en twong sa in soad respekt ôf. Beneditus syn feestdei is 12 jannewaris.

 Keppelings om utens 
  Saint Benedict Biscop (Patron Saint Index)
  St. Benedict Biscop (Catholic Online)

Kategory:Ingelsk abt
Kategory:Ingelsk skiedkundige
Kategory:Ingelsk hillige
Kategory:Midsiuwsk skriuwer
Kategory:Angelsaksysk persoan
Kategory:Benediktyn 
Kategory:Roomsk-katolyk hillige
Kategory:Anglikaansk hillige
Kategory:Eastersk-otterdoks hillige
Kategory:Eastersk-katolyk hillige
Kategory:Persoan berne yn 628
Kategory:Persoan stoarn yn 690